Na temelju članka 91. stavka 2. Zakona o komunalnom gospodarstvu („Narodne Novine“ broj 68/18, 110/18 i 32/20) i članka 2. stavka 2. alineje 2. Odluke o komunalnoj naknadi (SNGB 1/19 i 4/20), na temelju članka 19. Statuta Grada Buzeta („Službene novine Grada Buzeta“, broj 2/21 i 10/21), Gradsko vijeće Grada Buzeta na sjednici održanoj \_\_. prosinca 2022., donosi

## ODLUKU O RASPOREDU NAMJENSKOG PRIHODA

## OD KOMUNALNE NAKNADE U PRORAČUNU

## ZA 2023. GODINU

Članak 1.

Ovom Odlukom se prihod od komunalne naknade u iznosu **251.945,00 EUR** planiran Proračunom Grada Buzeta za 2023. godinu (koji nije raspoređen za financiranje održavanja i građenja objekata i uređaja komunalne infrastrukture) raspoređuje za **financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina upravne, sportske, kulturne i druge namjene** i time se ne dovodi u pitanje mogućnost održavanja i građenja komunalne infrastrukture, kako slijedi:

* Materijalnih rashoda za održavanje upravne zgrade Grada Buzeta (pozicije R112, R122C, R127A, R127D) u iznosu 16.600,00 EUR,
* Kapitalne potpore Srednjoj školi za nabavu opreme (pozicija R437) u iznosu 2.000,00 EUR,
* Sufinanciranje materijalnih troškova i opreme sportske dvorane (pozicija R203) u iznosu 1.990,00 EUR,
* Otplata glavnice primljenog kredita za dogradnju dječjeg vrtića „Grdelin“ (pozicija R1027) u iznosu 69.300,00 EUR,
* Deratizacija i dezinsekcija (pozicija R346) u iznosu 2.920,00 EUR,
* Usluge higijeničarskog servisa (pozicija R347) u iznosu 11.281,00 EUR,
* Adaptacija i uređenje prostorija za Mjesne odbore (pozicija R364) u iznosu 23.890,00 EUR
* Geodetske i ostale intelektualne usluge (pozicija R348) u iznosu 33.181,00 EUR,
* Usluga evidentiranja nerazvrstanih cesta (pozicija R1248) u iznosu 16.458,00 EUR,
* Usluga izmjere za zaduženje komunalne naknade (pozicija R1249) u iznosu 16.458,00 EUR,
* Kapitalna potpora za nabavu rabljene čistilice (pozicija R1254) u iznosu 24.686,00 EUR i
* Izrada tehničke dokumentacije (pozicija R370D) u iznosu 33.181,00 EUR.

Članak 3.

Ova Odluka stupa na snagu osmog dana od dana objave u „Službenim novinama Grada Buzeta“.

KLASA: 021-01/22-01/\_\_

URBROJ: 2106/01-01/01-22-\_

Buzet, \_\_. prosinca 2022.

 GRADSKO VIJEĆE GRADA BUZETA

 PREDSJEDNIK

 Davor Prodan

**O B R A Z L O Ž E NJ E**

**PRAVNA OSNOVA ZA DONOŠENJE OVOG AKTA**

Pravna osnova za donošenje ovog akta je članak 91. stavak 2. Zakona o komunalnom gospodarstvu („Narodne Novine“ broj 68/18, 110/18 i 32/20) i članak 2. stavak 2. alineja 2. Odluke o komunalnoj naknadi (SNGB 1/19, 4/20 i 6/22).

**OSNOVNA PITANJA KOJA SE UREĐUJU OVIM AKTOM I POSLJEDICE KOJE ĆE NASTATI NJEGOVIM DONOŠENJEM**

Sukladno odredbama Zakona o komunalnom gospodarstvu komunalna naknada je novčano javno davanje koje se plaća za održavanje komunalne infrastrukture.

Komunalna naknada je prihod proračuna jedinice lokalne samouprave koji se primarno koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada.

Obzirom je Proračunom Grada Buzeta za 2023. godinu predviđeno da se dio namjenskih sredstava komunalne naknade koristi za financiranje građenja i održavanja objekata javnog i društvenog standarda, prijedlog Odluke o rasporedu sredstava komunalne naknade upućuje se na donošenje Gradsko vijeću Grada Buzeta.

**PROCJENA POTREBNIH FINANCIJSKUH SREDSTAVA ZA PROVEDBU AKTA**

Za provedbu ovog općeg akta nisu potrebna financijska sredstva.

 PROČELNICA

 Anica Milković Grbac, dipl. ing. arh., v.r.